|  |  |  |  |  |  |  |
| --- | --- | --- | --- | --- | --- | --- |
| Številka: 007-95/2017/11 | | | | | | |
| Ljubljana, 28. 9. 2017 | | | | | | |
| EVA 2016-2130-0065 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Uredba o mediaciji v sporih v zvezi z avtorsko ali sorodnimi pravicami – predlog za obravnavo** | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi 68. člena Zakona o kolektivnem upravljanju avtorske in sorodnih pravic (Uradni list RS, št. 63/16) je Vlada Republike Slovenije na ... seji dne ... sprejela naslednji  SKLEP:  Vlada Republike Slovenije je izdala Uredbo o mediaciji v sporih v zvezi z avtorsko ali sorodnimi pravicami in jo objavi v Uradnem listu Republike Slovenije.  **Mag. Lilijana Kozlovič**  generalna sekretarka  Priloga:   * predlog Uredbe o mediaciji v sporih v zvezi z avtorsko ali sorodnimi pravicami   Sklep prejmejo:   * Ministrstvo za gospodarski razvoj in tehnologijo * Urad RS za intelektualno lastnino * Ministrstvo za pravosodje * Služba Vlade RS za zakonodajo * Generalni sekretariat Vlade RS | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| / | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * Franc Stanonik, generalni direktor Direktorata za notranji trg, Ministrstvo za gospodarski razvoj in tehnologijo * mag. Alenka Žagar, Sektor za gospodarsko pravo, pomoč in prestrukturiranje gospodarskih družb v težavah in intelektualno lastnino, Direktorat za notranji trg, vodja sektorja p.p. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva:**  Na podlagi Zakona o kolektivnem upravljanju avtorske in sorodnih pravic (Uradni list RS, št. 63/16) se sprejema uredba, ki natančneje ureja mediacijo v sporih v zvezi z avtorsko ali sorodnimi pravicami (predlog za začetek postopka, določba glede neodvisnosti in nepristranosti mediatorja, izbira mediatorja, stroški mediacije …). Predlagana uredba je pretežno povzeta po zdaj veljavni uredbi in se vsebinsko bistveno ne razlikuje od nje. | | | | | | | | | | | | |
|  | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR: /** | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | / | | / | / | | | | | / |
| Predvideno povečanje (+) ali zmanjšanje (**–**) prihodkov občinskih proračunov | | | / | | / | / | | | | | / |
| Predvideno povečanje (+) ali zmanjšanje (**–**) odhodkov državnega proračuna | | | / | | / | / | | | | | / |
| Predvideno povečanje (+) ali zmanjšanje (**–**) odhodkov občinskih proračunov | | | / | | / | / | | | | | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | / | | / | / | | | | | / |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
| / | | / | | / | | / | | | | | / |
| / | | / | | / | | / | | | | | / |
| **SKUPAJ** | | | | | | **/** | | | | | **/** |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
| / | | / | | / | | / | | | | | / |
| / | | / | | / | | / | | | | | / |
| **SKUPAJ** | | | | | | **/** | | | | | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
| / | | | | / | | | | / | | | |
| / | | | | / | | | | / | | | |
| / | | | | / | | | | / | | | |
| **SKUPAJ** | | | | **/** | | | | **/** | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   /   1. **Finančne posledice za državni proračun**:   /  **II.a Pravice porabe za izvedbo predlaganih rešitev so zagotovljene:**  **/**  **II.b Manjkajoče pravice porabe bodo zagotovljene s prerazporeditvijo:**  **/**  **II.c Načrtovana nadomestitev zmanjšanih prihodkov in povečanih odhodkov proračuna:**  **/** | | | | | | | | | | | |
| **7.b Predstavitev ocene finančnih posledic pod 40.000 EUR:**  Predlagana uredba ne prinaša finančnih posledic. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani: /   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
| Gradivo je bilo objavljeno skladno z drugim odstavkom 9. člena Poslovnika Vlade RS.  Datum objave: 20. 4. 2017 | | | | | | | | | | | |
|  | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | NE | | |
| Zdravko Počivalšek  minister | | | | | | | | | | | |

**PRILOGA 3**

**PREDLOG**

**EVA 2016-2130-0065**

Na podlagi 68. člena Zakona o kolektivnem upravljanju avtorske in sorodnih pravic (Uradni list RS, št. 63/16) izdaja Vlada Republike Slovenije

**UREDBO**

**o mediaciji v sporih v zvezi z avtorsko ali sorodnimi pravicami**

I. SPLOŠNA DOLOČBA

**1. člen**

**(vsebina)**

(1) Ta uredba določa postopek mediacije v sporih v zvezi z avtorsko ali sorodnimi pravicami med kolektivno organizacijo, reprezentativnim združenjem uporabnikov, uporabnikom ali imetnikom pravic (v nadaljnjem besedilu: stranka) v primerih, določenih z zakonom, ki ureja kolektivno upravljanje avtorske in sorodnih pravic (v nadaljnjem besedilu: zakon), stopnjo in vrsto izobrazbe, druga merila, ki jih mora izpolnjevati mediator za mediacijo po tej uredbi, ter nagrado za mediatorja.

(2) Izraz sporazum o mediaciji, uporabljen v tej uredbi, pomeni sporazum, s katerim se stranki dogovorita, da bosta z mediacijo reševali vse ali nekatere spore v zvezi z avtorsko in sorodnimi pravicami, ki so nastali ali utegnejo nastati med njima.

(3) Stranki lahko skleneta sporazum o mediaciji v obliki mediacijske klavzule, vključene v predhodno sklenjeno pogodbo ali sporazum, vključno s skupnim sporazumom, ki ga skleneta po določbah zakona, ali v obliki posebne pogodbe.

II. ZAČETEK POSTOPKA

**2. člen**

**(predlog)**

(1) Postopek mediacije se začne z vložitvijo predloga za mediacijo (v nadaljnjem besedilu: predlog) pri Uradu Republike Slovenije za intelektualno lastnino (v nadaljnjem besedilu: urad).

(2) Predlog vložita stranki sporazuma o mediaciji skupno ali ena izmed njih v zadostnem številu za urad, mediatorja in drugo stranko.

(3) Predlog vsebuje:

a) podatke o strankah sporazuma o mediaciji, ki omogočajo vzpostavitev stika z njima, kot so njuni imeni oziroma firmi, poštna naslova, naslova elektronske pošte, številke telefona in osebna imena zakonitih zastopnikov in morebitnih pooblaščencev strank;

b) kratek opis spornega primera;

c) kopijo sporazuma o mediaciji, razen v primerih, ko se lahko na podlagi zakona zahteva posredovanje mediatorja brez sporazuma o mediaciji.

(4) Urad pošlje predlog drugi stranki, razen če sta predlog vložili stranki sporazuma o mediaciji skupno ali če ne vsebuje podatkov, ki omogočajo vzpostavitev stika z drugo stranko. V tem primeru urad pozove stranko, ki je vložila predlog, naj ga ustrezno dopolni.

**3. člen**

**(izbira mediatorja)**

(1) Če stranki še nista izbrali mediatorja, ju urad po prejemu predloga pozove, da najpozneje v dveh mesecih po vložitvi predloga skupaj izbereta enega izmed mediatorjev s seznama mediatorjev, ki jih določi Vlada Republike Slovenije, in o tem obvestita urad. Če stranki v določenem roku uradu ne sporočita imena skupno izbranega mediatorja, se šteje, da mediacija ni uspela, o čemer urad obvesti obe stranki.

(2) Urad obvesti izbranega mediatorja o njegovem izboru in mu pošlje predlog.

III. MEDIACIJA

**4. člen**

**(neodvisnost in nepristranskost mediatorja)**

(1) Mediator ne sme začeti mediacije ali že začete mediacije nadaljevati, dokler strankama ne razkrije vseh okoliščin, ki bi lahko vplivale na njegovo neodvisnost in nepristranskost oziroma bi lahko ustvarile vtis, da ni popolnoma nepristranski.

(2) Mediator mora strankama zagotoviti pošteno obravnavanje, pri čemer mora upoštevati vse okoliščine primera.

(3) Dolžnosti mediatorja iz prvega in drugega odstavka tega člena trajajo ves čas postopka.

**5. člen**

**(postopek mediacije)**

(1) Če se stranki ne dogovorita o vodenju postopka mediacije, mediator vodi postopek tako, kot oceni za najprimerneje, upoštevaje okoliščine primera, izražene interese strank in potrebe po hitri rešitvi spora.

(2) Mediator lahko po posvetu s strankama določi rok, v katerem mu mora vsaka stranka predložiti svoje poročilo s kratkim opisom primera, svojimi zahtevami in razlogi zanje ter trenutnim stanjem primera. Stranka skupaj s poročilom pošlje podatke in gradivo, za katere oceni, da so potrebni za namene mediacije in zlasti za opredelitev spornih vprašanj.

(3) Mediator lahko kadar koli v postopku mediacije predlaga, da stranka predloži dodatne podatke in gradivo, za katere oceni, da bi lahko koristili mediaciji.

(4) Mediator določi kraj in čas sestankov s strankama, pri čemer se lahko ločeno srečuje in vzdržuje stike tudi z vsako posamezno stranko. Stranki imata lahko na sestankih z mediatorjem svoje zastopnike ali svetovalce.

**6. člen**

**(predlog mediatorja)**

(1) Mediator lahko kadar koli strankama predlaga rešitev primera na način, ki ga oceni za ustreznega.

(2) Kadar mediator meni, da nekega primera ni mogoče rešiti z mediacijo, lahko strankama predlaga postopke ali načine, za katere meni, da bi ob upoštevanju okoliščin spora in poslovnih odnosov med strankama omogočili najučinkovitejšo in najcenejšo rešitev tega primera.

**7. člen**

**(zaključek mediacije)**

Mediacija se zaključi z dnem:

a)  ko kolektivna organizacija in reprezentativno združenje uporabnikov skleneta skupni sporazum po določbah zakona;

b)  sklenitve poravnave med strankama glede dela ali vseh spornih vprašanj;

c)  ugotovitve mediatorja, da po njegovem mnenju nadaljevanje mediacije ne bi omogočilo rešitve primera;

č)  ko urad ali mediator prejme pisno izjavo stranke, da odstopa od sporazuma o mediaciji.

**8. člen**

**(obvestilo mediatorja)**

Ko se mediacija zaključi, mediator pošlje strankama in uradu pisno obvestilo, v katerem navede datum zaključka in vrsto izida mediacije iz prejšnjega člena ter opiše njeno uspešnost.

IV. ZAUPNOST IN TAJNOST MEDIACIJE

**9. člen**

**(zaupnost in tajnost mediacije)**

(1) Vsi, ki so vključeni v mediacijo, zlasti mediator, stranki ter njuni zastopniki in svetovalci, izvedenci, delavci urada in druge osebe, navzoče na sestankih strank z mediatorjem, morajo spoštovati zaupno naravo mediacije in ne smejo uporabiti ali razkriti tretji osebi nobenega podatka oziroma informacije, ki se nanaša na mediacijo ali je bila pridobljena med njo, razen če se stranki in mediator dogovorijo drugače. Ob zaključku mediacije vrnejo vsa poročila, dokumente in drugo gradivo stranki, ki jih je predložila, ne da bi zadržali njihove kopije, razen če se stranki dogovorita drugače.

(2) Mediator ne sme razkriti drugi stranki podatkov, gradiv ali drugih informacij brez izrecnega dovoljenja stranke, ki mu je podatke, gradivo ali druge informacije dala. Ta dolžnost traja ves čas postopka in po njegovem zaključku.

(3) O sestankih med strankama in mediatorjem se ne vodi zapisnik.

(4) Urad ne sme nikomur razkriti obstoja ali izida mediacije brez pisnega dovoljenja strank.

(5) Urad ohrani podatke o strankah, vsebini spornih vprašanj, ki so se reševala v mediaciji, in obvestilo mediatorja o uspešnosti oziroma neuspešnosti mediacije. Urad v letna poročila, ki jih objavlja v zvezi s svojo dejavnostjo, lahko vključi podatke o številu in izidu mediacij ter vsebini spornih vprašanj, ki so se reševala v mediaciji, pod pogojem, da ti podatki ne razkrijejo identitete strank ali posebnih okoliščin primera.

**10. člen**

**(prepoved uporabe dejstev in dokazov)**

(1) Mediator in stranki ne smejo, razen če se dogovorijo drugače, v sodnem ali katerem koli drugem postopku predlagati kot dokaz:

a)  dejstva, da je ena od strank predlagala mediacijo ali hotela sodelovati v njej;

b)  stališč, ki jih je stranka v postopku mediacije zagovarjala, in predlogov, ki jih je dala;

c)  izjav o dejstvih ali priznanj zahtev ali dejstev, izvedenih v postopku, če take izjave ali priznanja niso del doseženega sporazuma;

č)  predlogov, ki jih je v postopku mediacije oblikoval mediator;

d)  dejstva, da je ena od strank v postopku mediacije pokazala pripravljenost sprejeti predlog nasprotne stranke;

e)  listin, ki so bile izdelane za potrebe postopka mediacije, ali listin, za katere se stranki v postopku mediacije dogovorita, da jih bosta uporabljali v katerem koli drugem postopku.

(2) Določba prejšnjega odstavka se uporablja ne glede na obliko informacije ali dokaza.

V. STROŠKI MEDIACIJE IN NAGRADA MEDIATORJA

**11. člen**

**(stroški mediacije)**

(1) Vsaka stranka nosi svoje stroške mediacije sama, razen če se stranki dogovorita drugače.

(2) Skupne stroške mediacije, ki vključujejo zlasti nagrado za mediatorja, potne stroške mediatorja in stroške, povezane s pridobivanjem izvedenskih mnenj, krijeta stranki v enakih delih, razen če se dogovorita drugače.

(3) Višino nagrade za mediatorja ter način in čas plačila skupnih stroškov iz prejšnjega odstavka določijo stranki in mediator po posvetu. Če v enem mesecu po imenovanju mediatorja mediator in stranki tega ne določijo, se šteje, da mediacija ni uspela, o čemer mediator obvesti urad in stranki.

**12. člen**

**(predujem)**

(1) Mediator, potem ko je izbran, lahko določi znesek predujma za skupne stroške mediacije, ki ga mora vsaka stranka položiti na račun, ki ga določi mediator.

(2) Če stranka v petnajstih dneh po drugem pisnem opominu mediatorja ne položi predujma, se šteje, da je mediacija zaključena. Mediator o tem pisno obvesti stranki in navede datum zaključka mediacije.

(3) Po zaključku mediacije mediator predloži strankama obračun nagrade in drugih skupnih stroškov mediacije in zneskov predujmov ter jima vrne ostanek oziroma zahteva plačilo manjkajočega zneska.

VI. POGOJI ZA MEDIATORJA IN SEZNAM MEDIATORJEV

**13. člen**

**(pogoji za mediatorja)**

(1) Mediator je lahko oseba z univerzitetno izobrazbo, ki je opravila najmanj 40-urni program usposabljanja iz mediacije, ima najmanj pet let delovnih izkušenj, znanje na področju avtorskega prava ter znanje slovenskega in najmanj enega tujega jezika.

(2) Kandidati za mediatorje vložijo prijavo pri uradu. Prijavi morajo priložiti dokazila o izpolnjevanju pogojev za mediatorja.

(3) Seznam mediatorjev se objavi na spletni strani ministrstva, pristojnega za gospodarstvo, in se sproti posodablja.

**14. člen**

**(črtanje s seznama mediatorjev)**

Mediator se črta s seznama mediatorjev, če sam to zahteva ali v primeru njegove smrti.

VII. PREHODNA IN KONČNI DOLOČBI

**15. člen**

**(seznam mediatorjev)**

Z dnem začetka veljavnosti te uredbe preneha veljati Sklep o določitvi seznama mediatorjev (Uradni list RS, št. 82/05 in 36/07), se pa še uporablja do objave seznama mediatorjev iz tretjega odstavka 13. člena te uredbe.

**16. člen**

**(prenehanje veljavnosti)**

Z dnem začetka veljavnosti te uredbe preneha veljati Uredba o mediaciji v sporih v zvezi z avtorsko ali sorodnimi pravicami (Uradni list RS, št. 35/05).

**17. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana,

EVA 2016-2130-0065

Vlada Republike Slovenije  
dr. Miroslav Cerar l. r.   
predsednik

**OBRAZLOŽITEV**

I. UVOD

Uredbo o mediaciji v sporih v zvezi z avtorsko ali sorodnimi pravicami sprejema Vlada Republike Slovenije na predlog ministra, pristojnega za področje avtorske in sorodnih pravic.

Pravna podlaga je 68. člen Zakona o kolektivnem upravljanju avtorske in sorodnih pravic (Uradni list RS, št. 63/16; v nadaljnjem besedilu: ZKUASP), ki v desetem odstavku določa izdajo uredbe, ki natančneje predpiše postopek mediacije, stopnjo in vrsto izobrazbe in druge pogoje, ki jih mora izpolnjevati mediator, ter nagrado za mediatorja. ZKUASP določa, da vlada uskladi določbe uredbe v šestih mesecih po uveljavitvi ZKUASP.

II. VSEBINSKA OBRAZLOŽITEV PREDLAGANIH REŠITEV

Mediacijski postopek, ki ga je poznal že Zakon o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13 in 56/15; v nadaljnjem besedilu: ZASP), sodi med alternativne načine reševanja sporov. Leta 2005 je bila sprejeta Uredba o mediaciji v sporih v zvezi z avtorsko ali sorodnimi pravicami (Uradni list RS, št. 35/05; v nadaljnjem besedilu: uredba). Gre za neobvezujoč zunajsodni postopek, v katerem udeleženci na podlagi sporazuma o mediaciji s pomočjo mediatorja rešujejo medsebojne spore.

Prednost mediacije pred drugimi vrstami postopkov so predvsem manjši stroški, hitrost postopka, nadzor nad njim, večja prožnost in neformalnost, ki olajšata obravnavo in dostopnost za udeležence v sporih.

Določbe 68. člena ZKUASP omogočajo kolektivnim organizacijam, reprezentativnim združenjem uporabnikov, uporabnikom in imetnikom pravic na podlagi sporazuma o mediaciji oziroma v primerih, določenih z drugim odstavkom 68. člena, tudi brez takega sporazuma uporabo instituta mediacije.

Določba desetega odstavka 68. člena ZKUASP določa izdajo uredbe, ki natančneje predpiše postopek mediacije, stopnjo in vrsto izobrazbe in druge pogoje, ki jih mora izpolnjevati mediator, ter nagrado za mediatorja. V skladu z 82. členom ZKUASP je treba uredbo uskladiti v šestih mesecih po uveljavitvi ZKUASP.

Zaradi prenehanja veljavnosti 163. člena ZASP, ki je urejal mediacijo, se vsebina usklajuje z novo Uredbo o mediaciji v sporih v zvezi z avtorsko ali sorodnimi pravicami, kamor so vneseni nekateri popravki in dopolnitve glede na določbe ZKUASP.

K 1. členu:

Glede vsebine se širi krog strank, saj ne gre več le za primere sporov med kolektivnimi organizacijami in reprezentativnim združenjem uporabnikov, ampak tudi med kolektivno organizacijo in posameznim uporabnikom ali posameznim imetnikom pravic. Prav tako je na podlagi drugega odstavka 68. člena ZKUASP dovoljen postopek mediacije med posameznim uporabnikom in posameznim imetnikom pravice, in sicer brez sklenjenega sporazuma o mediaciji.

K 2. členu:

Predlog se vloži pri Uradu RS za intelektualno lastnino (v nadaljnjem besedilu: URSIL). Tretji odstavek 2. člena določa vsebino predloga, ki mora vsebovati podatke o strankah sporazuma o mediaciji, kratek opis spornega primera in kopijo sporazuma o mediaciji. Podlaga je praviloma sporazum, s katerim se stranki dogovorita, da bosta z mediacijo reševali vse ali nekatere spore v zvezi z avtorsko in sorodnimi pravicami, ki so nastali ali utegnejo nastati med njima. Na podlagi drugega odstavka 68. člena ZKUASP pa je dovoljen postopek mediacije med posameznim uporabnikom in posameznim imetnikom pravice tudi brez sklenjenega sporazuma o mediaciji.

Postopek izbire mediatorja, ki je določen v 3. členu, se ne spreminja. Tudi sam postopek mediacije, ki je določen v 4. do 8. členu uredbe, se glede na določbe do zdaj veljavne uredbe bistveno ne spreminja. V nadaljevanju so navedene spremembe pri posameznih členih.

K 5. členu:

Prvi odstavek 5. člena določa, da v primeru neobstoja sporazuma med strankama mediator postopek vodi, kot oceni za najprimerneje, pri čemer upošteva vse okoliščine primera, izražene interese strank in potrebo po hitri rešitvi spora. Glede na določbe drugega odstavka lahko mediator po posvetu s strankama določi rok, v katerem mora vsaka stranka samo njemu predložiti poročilo, v katerem na kratko opiše primer, svoje zahteve in razloge zanje ter trenutno stanje primera.

K 6. členu:

6. člen uredbe se s spremembo prilagaja petemu odstavku 68. člena ZKUASP in v drugem odstavku določa, da se šteje, da je predlog mediatorja sprejet, če nobena od strank ne ugovarja v treh mesecih po njegovi vročitvi.

K 7. členu:

V 7. členu se prva alineja glede zaključka mediacije spremeni in zdaj opredeljuje, da skupni sporazum po določbah zakona skleneta kolektivna organizacija in reprezentativno združenje uporabnikov. Mediacija se zaključi tudi s sklenitvijo poravnave med strankama glede dela ali vseh spornih vprašanj, ki niso vezana na vsebinsko omejitev pravic.

K 8. členu:

Člen določa, da je treba vpleteni stranki in urad obvestiti o zaključku mediacije. Pisno obvestilo pošlje mediator.

K 9. členu:

Za postopek sta pomembni tudi zaupnost in tajnost mediacije, ki ju morajo spoštovati vsi vključeni v mediacijo, zlasti mediator, stranki ter njuni zastopniki in svetovalci, izvedenci, zaposleni urada in druge osebe, navzoče na sestankih strank z mediatorjem. Ob zaključku mediacije se zato vrnejo vsa poročila, dokumenti in drugo gradivo stranki, ki jih je predložila, ne da bi se zadržale njihove kopije, razen če se stranki dogovorita drugače. Ob tem je obveznost mediatorja za varstvo podatkov, gradiv in drugih informacij vezana na ves čas trajanja postopka in glede na spremembo tudi po njegovem zaključku. Glede na spremembo v petem odstavku URSIL ohrani podatke o stranki in vsebini spornih vprašanj, ki so se reševala v mediaciji.

Na to se nanaša tudi prepoved uporabe dejstev in dokazov v sodnem ali katerem koli drugem postopku, kjer glede na dosedanje besedilo ni sprememb (10. člen).

V večini ostajajo nespremenjene tudi določbe o stroških mediacije in nagradi za mediatorja. Vsaka stranka nosi svoje stroške mediacije sama, razen če se stranki dogovorita drugače. Skupne stroške mediacije (zlasti nagrado za mediatorja, potne stroške mediatorja in stroške, povezane s pridobivanjem izvedenskih mnenj) krijeta stranki praviloma po enakih delih. Višino nagrade za mediatorja ter način in čas plačila skupnih stroškov določijo stranki in mediator po posvetu. Če ne dosežejo soglasja o tem, se šteje, da mediacija ni uspela. Mediator in stranki morajo dogovor glede nagrade in skupnih stroškov doseči v enem mesecu po imenovanju mediatorja (11. člen). Mediator lahko določi tudi znesek predujma za stroške mediacije, ki ga mora položiti vsaka stranka na račun, ki ga določi mediator (12. člen).

K 13. členu:

Pogoji za mediatorja so določeni v 13. členu in ostajajo nespremenjena. Mediator je lahko oseba z izobrazbo, pridobljeno po študijskih programih druge stopnje v skladu z zakonom, ki ureja visoko šolstvo, ki je opravila najmanj 40-urni program usposabljanja iz mediacije, ima najmanj pet let delovnih izkušenj, znanje na področju avtorskega prava ter znanje slovenskega in najmanj enega tujega jezika.

Kandidati svojo vlogo pošljejo uradu, v skladu z ZKUASP seznam mediatorjev določi Vlada RS, njej pa ga urad pošlje prek pristojnega ministrstva.

K 14. členu:

Določba predvideva primera za črtanje mediatorja s seznama.

K 15. členu:

S prehodno določbo je predvideno, da se do objave novega seznama mediatorjev uporablja veljavni seznam.

K 16. členu:

Z dnem začetka veljavnosti nove uredbe preneha veljati uredba iz leta 2005.

K 17. členu:

Ker predlagana uredba vključuje manjše popravke, je določen običajni rok za začetek njene veljavnosti.